CELEX: 32007R1096
Language: sk
Date: 2007-09-20 00:00:00
Title: Nariadenie Komisie (ES) č. 1096/2007 z  20. septembra 2007 , ktorým sa mení a dopĺňa nariadenie Rady (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike

21.9.2007   
            
            
               SK
            
            
               Úradný vestník Európskej únie
            
            
               L 246/29
            
         
      NARIADENIE KOMISIE (ES) č. 1096/2007
   z 20. septembra 2007,
   ktorým sa mení a dopĺňa nariadenie Rady (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1183/2005 z 18. júla 2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike (1), a najmä na jeho článok 9 ods. 1 písm. a),
   keďže:
   
               (1)
            
            
               Príloha I k nariadeniu (ES) č. 1183/2005 uvádza zoznam fyzických a právnických osôb, orgánov a subjektov, na ktoré sa podľa tohto nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Sankčný výbor Bezpečnostnej rady OSN 11. septembra 2007 pozmenil zoznam fyzických a právnických osôb, orgánov a subjektov, na ktoré by sa malo vzťahovať zmrazenie finančných prostriedkov a hospodárskych zdrojov. Príloha I k nariadeniu (ES) č. 1183/2005 by sa preto mala zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 1183/2005 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. septembra 2007
      
         
            Za Komisiu
         
         Eneko LANDÁBURU
         
         
            generálny riaditeľ pre vonkajšie vzťahy
         
      
   
   
      (1)  Ú. v. EÚ L 193, 23.7.2005, s. 1. Nariadenie naposledy zmenené a doplnené nariadením Komisie (ES) č. 933/2007 (Ú. v. EÚ L 204, 4.8.2007, s. 5).
   
      PRÍLOHA
      Príloha I k nariadeniu (ES) č. 1183/2005 sa mení a dopĺňa takto:
      Zápis „Kambale Kisoni (alias Dr. Kisoni). Dátum narodenia: 24.5.1961. Miesto narodenia: Mulashe, Konžská demokratická republika. Štátna príslušnosť: konžská. Číslo pasu: C0323172. Ďalšie informácie: bydlisko v Butembe; obchodník so zlatom, majiteľ spoločností Butembo Airlines a Congocom Trading House v Butembe“ sa nahrádza takto:
      
         „Kisoni Kambale (alias (a) Dr. Kisoni, (b) Kidubai, (c) Kambale Kisoni). Dátum narodenia: 24.5.1961. Miesto narodenia: Mulashe, Konžská demokratická republika (KDR). Štátna príslušnosť: konžská. Číslo pasu: C0323172. Ďalšie informácie: a) obchodník so zlatom, majiteľ spoločností Butembo Airlines a Congocom Trading House v Butembe; b) zomrel 5.7.2007 v Butembe, KDR“